Դեննի Թարխանյան

Դեննի Թարխանյան (), ամերիկահայ քաղաքական գործիչ և բիզնեսմեն, Հանրապետական կուսակցության անդամ։ 2004 և 2006 թվականներին գլխավոր ընտրությունների ժամանակ Թարխանյանը եղել է Նևադա նահանգից Հանրապետական կուսակցության թեկնածու։ 2010 թվականին զիջելով միայն Շերոն Էնջելին և Սյու Լաուդենին՝ ԱՄՆ Սենատի անդամ լինելու հանրապետական թեկնածու էր։ Այժմ Դեննի Թարխանյանը ԱՄՆ Սենատի Նևադա նահանգի հանրապետական թեկնածուն է։

 Վաղ տարիներ, կրթություն և կարիերա 
Թարխանյանը ծնվել է Ռեդլենդում (Կալիֆորնիա)․ ընտանիքի 4 երեխաններից երրորդն է։ Հայրը՝ Ջերրի Թարխանյանը, Լաս Վեգասի Նևադայի համալսարանի բասկետբոլի թիմի նախկին մարզիչն էր, մայրը՝ Լուի Թարխանյանը՝ սահմանափակ կարողություններով երեխաների ուսուցչուհի է, Կալիֆորնիայի խուլերի համար նախատեսված առաջին մասնավոր դպրոցի համահիմնադիրը։

Երբ Դեննին դեռահաս էր, ընտանիքը 3 անգամ տեղափոխվեց Կալիֆորնիայի տարբեր քաղաքներ՝ Ռիվերսայդ, Փասադենա, Հանթինգտոն Բիչ, քանի որ հայրը կարիերայում մասնագիտական առաջընթաց ուներ։

Թարխանյանների ընտանիքը տեղափոխվեց Նևադա 1973 թվականին, երբ Դեննին 12 տարեկան էր։ Նա հաճախում էր Հայդ Փարկ Ջունիոր, իսկ ավելի ուշ Բիշոփ Գորման ավագ դպրոցները։ Սովորում էր բարձր առաջադիմությամբ։ Ավագ դպրոցն ավարտելուց հետո մեկ տարի ուսանեց Դիքսի քոլեջում, այնուհետև ընդունվեց Նևադայի համալսարան, որտեղ ուսանող-աթլետի մարզիչը հայրն էր։

Բիշոփ Գորման ավագ դպրոցում խաղում էր և բասկետբոլ և ֆուտբոլ։ Երկու թիմերն էլ դարձան նահանգային չեմպիոններ։ Բասկետբոլում նա խաղարկողի (փլեյմեյքեր) դիրքում էր հանդես գալիս, ֆուտբոլում՝ քուորթերբեք։ Համարվում էր Նևադայի ամենարժեքավոր խաղացողը։

Դիքսի նահանգում բասկետբոլ խաղաց միայն մեկ խաղաշրջան։ Թիմը դուրս եկավ եզրափակիչ, իսկ նրան անվանեցին դպրոցի տարվա առաջինկուրսեցի։

1981-1984 թվականներին՝ 3 խաղաշրջան խաղաց Նևադայի համալսարանի Ռանինգ Ռեբելս բասկետբոլային թիմում։ Նա խաղարկող էր և թիմի կապիտանը։ Երկրորդ կուրսում թիմը հաղթեց 24 խաղում և համարվում էր բացարձակ առաջատար։

Համալսարանն ավարտելուց հետո Դեննին ընդունվեց Սան Դիոգոյի իրավաբանական համալսարան։ Ավարտելուց հետո 8 տարի աշխատում էր իր մասնագիտությամբ իր սեփական ընկերությունում։

1995 թվականին Ջերրի Թարխանյանը դարձավ Ֆրեզնո նահանգի Ֆրեզնոյի պետական Բուլդոգս բասկետբոլային թիմի գլխավոր մարզիչը։ Դեննին միացավ հորը որպես մարզչի օգնական։ Թարխանյանի կողմից թիմը մարզվելուց հետո, ամեն տարի դուրս եկավ փոսթ-մրցաշրջան։

Դեննին վերադարձավ Լաս Վեգաս 2002 թվականին, երբ հայրը թոշակի անցավ։ Սկսեց անշարժ գույքի բիզնեսով զբաղվել և համահիմնադրեց Թարխանյան բասկետբոլի ակադեմիան։

 Քաղաքական կարիերա 
 Նևադայի սենատի ընտրություններ (2004) 
 Ընտրարշավ 
2004 թվականի մայիսի 4-ին Թարխանյանը Նևադայի 11-րդ շրջանի թեկնածուն էր, ով Մայքլ Ա․ Շնայդերի հակառակորդն էր։

 Արդյունքներ 
2004 թվականի Նևադայի 11-րդ՝ Քլարկ քաունթի շրջանի՝ սենատի ընտրություններԿուսակցությունԹեկնածուՁայներ%±%Դեմոկրատական կուսակցությունՄայքլ Ա․ Շնայդեր13,64954%Հանրապետական կուսակցությունԴեննի Թարխանյան11,74646%

 Նահանգային քարտուղարի ընտրություններ (2006) 
 Ընտրարշավ 
2005 թվականի դեկտեմբերին Թարխանյանը հայտարարեց իր՝ Նևադա նահանգի քարտուղարի ընտրություններին թեկնածությունը դնելու մասին։ Նա պարտության մատնեց հանրապետական Բրայան Սկրոգինսին և հանդիպեց դեմոկրատ Ռոս Միլլերին, ով Նևադայի նահանգապետ Բոբ Միլլերի որդին էր։

 Արդյունքներ 
Նևադա նահանգի քարտուղարի ընտրություններ (2006)ԿուսակցությունԹեկնածուՁայներ%±%Դեմոկրատական կուսակցությունՌոս Միլլեր279,51048.7%Հանրապետական կուսակցությունԴեննի Թարխանյան232,70540.6%Նևադայի անկախ ամերիկյան կուսակցությունՋենին Հանսեն38,7576.8%Վերոնշյալ թեկնածուներին ձայն չեն տվել22,6664.0%

 ԱՄՆ Սենատի ընտրություններ (2010) 
 Ընտրարշավ 
2009 թվականին Թարխանյանը հայտարարեց, որ առաջադրվելու է ԱՄՆ սենատոր դեմոկրատ Հարրի Ռեյդի դեմ։ Մինչև մնացած թեկնածուները պայքարի մեջ կմտնեին, Թարխանյանը Հանրապետական կուսակցության առաջատար թեկնածուն դարձավ։ Նևադայի նախկին ղեկավար հանրապետական Սյու Լոուդենը և օրենսդիր մարմնի նախկին ղեկավար Շարոն Էնջելը Թարխանյանի հայտարարությունից քիչ անց մտան ընտրապայքարի մեջ և շուտով շրջանցեցին վեջինիս։ Մայիսի 28-հունիսի 3-ն ընկած քվեարկության արդյունքում Թարխանյանը երրորդ տեղը զբաղեցրեց հանրապետականների ցուցակում։ Նևադա նահանգից սենատոր առաջադրվեց Հարրի Ռեյդը։

 Արդյունքներ 
Հանրապետական կուսակցության առաջադրվող թեկնածուներԿուսակցությունԹեկնածուՁայներ%Հանրապետական կուսակցությունՇարոն Էնջել70,42240.1%Հանրապետական կուսակցությունՍյու Լոուդեն45,87126.1%Հանրապետական կուսակցությունԴեննի Թարխանյան40,92623.3%Հանրապետական կուսակցությունՋոն Չաչաս6,9253.9%Հանրապետական կուսակցությունՉադ Քրիստենսեն4,8032.7%Հանրապետական կուսակցությունՎերոնշ․ թեկն․ ձայն չեն տվել3,0901.8%Հանրապետական կուսակցությունԲիլ Փարսոն1,4830.8%Հանրապետական կուսակցությունԳարի Բեռնշտեյն6980.4%Հանրապետական կուսակցությունԳարն Մաբեյ4620.2%Հանրապետական կուսակցությունՍեսիլիա Շտերն3550.2%Հանրապետական կուսակցությունԲրայան Նադել2350.1%Հանրապետական կուսակցությունԹերի Սուոմինեն2230.1%Հանրապետական կուսակցությունԳարի Մարինչ1780.1%Ընդհանուր175,691100%

 Կոնգրեսի ընտրություններ (2012) 
2012 թվականի հունվարին Թարխանյանը հայտարարեց, որ մտադիր է առաջադրվել կոնգրեսի ընտրություններին Նևադայի նորաստեղծ 4-րդ շրջանից։ Շրջանն ընդգրկում էր հյուսիսային Քլարկ քաունթին, ինչպես նաև Էսմերալդայի, Լինքոլնի, Լիոնի, Միներալի, Նայի և Ուայթ Փայնի քաղաքամերձ ավանները։ 2008 թվականին Օբաման այստեղ հավաքել է ձայների 56%-ը։ ԱՄՆ սենատոր Հարրի Ռեյդը պարտության մատնեց հանրապետական Շերոն Էնջելին 51%-44% հարաբերակցությամբ։ Շրջանում սպիտակամորթները կազմում են 62%, սևամորթները՝ 16%, իսպանախոսները՝ 27%։ Բնակչության 46%-ը դեմոկրատներ են, 33%-ը՝ հանարպետականներ2011 Districts State of Nevada Population Reports։

 Արդյունքներ 
Նախնական արդյունքներ

Հանրապետական կուսակցության նախնական արդյունքԿուսակցությունԹեկնածուՁայներ%Հանրապետական կուսակցությունԴեննի Թարխանյան7,60531.5%Հանրապետական կուսակցությունԲարբարա Սեգավսկի6,67427.7%Հանրապետական կուսակցությունՔեննեթ Վագներ5,06921.0%Հանրապետական կուսակցությունԴեն Շվարց2,72811.3%Հանրապետական կուսակցությունԿիրան Հիլ6662.8%Հանրապետական կուսակցությունԴայանա Անդերսոն6072.5%Հանրապետական կուսակցությունՄայք Դելառոսա3701.5%Հանրապետական կուսակցությունՍիդ Զելլեր2521.0%Հանրապետական կուսակցությունՌոբերտ Իքս Լիդս1650.7%Ընդհանուր24,136100%
Ընդհանուր ընտրություններ

Նևադայի 4-րդ շրջանի կոնգրեսական ընտրություններ (2012)ԿուսակցությունԹեկնածուՁայներ%Դեմոկրատական կուսակցությունՍտիվեն Ա․ Հորսֆորդ120,50150.11%Հանրապետական կուսակցությունԴեննի Թարխանյան101,26142.11%Նևադայի անկախ ամերիկյան կուսակցությունՖլոյդ Ֆիցգիբոնս9,3893.90%Լիբերտարիական կուսակցությունՋոզեֆ Փ․ Սիլվեստրի9,3413.88%Ընդամենը240,492100.0%

 Անձնական կյանք 
2001 թվականի հոկտեմբերին Դեննին ամուսնացավ Էմմի Հանսոնի հետ; Զույգն այժմ ապրում է Լաս Վեգասում և ունի 3 դուստր, 1 որդի՝ Լուին, Էշլին, Ավան, Ջերրի կրտսերը։ 2011 թվականին Էմմի Թարխանյանը Նևադայի հանրապետական կուսակցությունից ընտրվեց ղեկավար, աշխատեց մոտ 8 ամիս և 2012 թվականի փետրվարին՝ ամուսնու ընտրարշավի ժամանակ, հրաժարվեց պաշտոնից։

 Ծանոթագրություններ 

 Արտաքին հղումներ 
 Դեննի Թարխանյանի մասին votesmart.org կայքում 
 Դեննի Թարխանյանը Դաշնային ընտրական հանձնաժողովի կայքում 

Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի քաղաքական գործիչներ
Կատեգորիա:Ամերիկահայ գործարարներ
Կատեգորիա:Ամերիկահայ քաղաքական գործիչներ